ซ่อมประตูรั้วเหล็ก ล้มทับรองหัวหน้าไปรษณีย์นางรองสาหัส เร่งหามส่งรพ.
รองหัวหน้าไปรษณีย์นางรอง จ.บุรีรัมย์ เห็นประตูเหล็กบานเลื่อนของสำนักงานตกร่อง พยายามแก้ไข เคราะห์ร้ายประตูล้มทับบาดเจ็บสาหัสผู้สื่อข่าวรายงานว่า เมื่อเวลา 20.30 น วันที่ 20 ส.ค.63 หน่วยกู้ภัยสยามรวมใจปู่อินทร์ อ.นางรอง จ.บุรีรัมย์ รับแจ้งมีประตูรั้วเหล็กที่ทำการไปรษณีย์ล้มทับเจ้าหน้าที่ไปรษณีย์ อ.นางรอง จ.บุรีรัมย์ จึงนำกำลังเจ้าหน้าที่หน่วยกู้ภัยเข้าไปตรวจสอบ อย่างเร่งด่วนที่เกิดเหตุบริเวณประตูรั้วเหล็กด้านหน้าของสำนักงานไปรษณีย์นางรอง มีความยาวประมาณ 4 เมตร สูง 1.5 เมตร พบนายจิรศักดิ์ อภัยจิตอายุ 49 ปี เป็นรองหัวหน้าไปรษณีย์ สภาพถูกประตูเหล็กบานเลื่อนของที่ทำการไปรษณีย์ ล้มทับนอนแน่นิ่ง เจ้าหน้าที่ไปรษณีย์ ช่วยกันยกประตูขึ้น หน่วยกู้ภัยเมื่อเข้ามาถึงได้ช่วยปฐมพยาบาลเบื้องต้น นายจิรศักดิ์ รู้สึกตัว ถามตอบรู้เรื่อง ก่อนนำส่งโรงพยาบาลสอบถามนายอารี เวราออ พนักงานขับรถไปรษณีย์นางรอง เล่าว่า ช่วงเกิดเหตุประตูเลื่อนทางเข้าของไปรษณีย์ มีปัญหาเลื่อนไม่ได้ และพบว่าล้อเลื่อนตกราง จากนั้นได้มีรองหัวหน้ามาเห็น จึงได้เข้าไปตรวจสอบ และพยายามแก้ไขให้ประตูหน้าสำนักงาน เลื่อนได้ ทันใดนั้นเอง ประตูได้ล้มทับรองหัวหน้าไปรษณีย์ พนักงานที่เห็นเหตุการณ์ จึงได้วิ่งเข้าไปช่วยเหลือยกประตูเหล็กออกจากร่างเบื้องต้นพบว่ามีเลือดออกหู ปาก หน่วยกู้ภัยเร่งนำส่งโรงพยาบาล.
รองหัวหน้าไปรษณีย์นางรอง จ.บุรีรัมย์ เห็นประตูเหล็กบานเลื่อนของสำนักงานตกร่อง พยายามแก้ไข เคราะห์ร้ายประตูล้มทับบาดเจ็บสาหัส
ประตูล้มทับ,ซ่อมประตูรั้ว,ประตูล้มทับคน,ไปรษณีย์นางรอง,สำนักงานไปรษณีย์นางรอง,ประตูรั้วเหล็กล้มทับ,ข่าวล่าสุด,ข่าวทั่วไป